Man wat glo gestremde epilepsie-lyer verkrag op waarskuwing vrygelaat | Maroela Media
Carlos Emmanuel Nhamposse (58), oorspronklik van Mosambiek, het Vrydag onskuldig gepleit op 'n aanklag van verkragting, het 'n Sapa-korrespondent berig.
Die vermeende slagoffer is 'n epilepsie-lyer en glo ook verstandelik gestremd. Dit is nie duidelik hoe oud sy is nie. "Ons weet nie of sy ouer is as 20 nie, maar verstandelik is sy soos 'n kind jonger as 10," het konstabel Nokuthula Luphoko, die ondersoekbeampte, vroeër getuig.
Landdros Hazel Khoza het Nhamposse op 'n waarskuwing vrygelaat en gewaarsku om op 3 Julie weer in die hof te verskyn. Borgtog van R2 000 is verlede maand aan hom toegeken, maar hy kon nie die geld bymekaar maak nie.
Hy is op 3 April in hegtenis geneem en het God en die landdros bedank vir sy vrylating en het onderneem om nie die gebied te besoek waar die vermeende slagoffer bly nie.
Luphoko het ook getuig dat die beskuldigde aan die polisie erken het dat hy twee keer met haar seks gehad het, maar dat sy haar toestemming verleen het.
Die saak is tot 3 Julie uitgestel vir verdere ondersoek. -SAPA
'n Man … goeie genade, dis 'n monster.
Daar is n paar goed in die lewe wat ek nie verstaan nie. Hierdie is een van hulle.
Hoe in die land van die lewendes moet ons ons kinders en oumense beskerm as dit so gaan. Nee regtig ek dink dit is uiters swak. So wat help dit ons gee die gemors aan. Dan kan ons maar eerder self teen hul optree. Nee regtig ons wet geleerdes moet wakker skrik. Wat gaan hul doen as dit met hul kinders, kleinkinders of ouers gebeur. Swak uiters swak